**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№63**

***Решения по Протокол №63/ 19.10.2023 г. от заседание на Общински съвет Иваново, област Русе***

Д Н Е В Е Н Р Е Д

1. Приемане на информация за образованието в училищата и общинската детска градина на територията на Община Иваново за 2023 г.

Вносител: Пламен Дончев – ВрИД Кмет на Община Иваново

 Докладна записка вх. №389/ 04.10.2023 г.

2. Отчет за извършените разходи за командировки в страната на кмета на община Иваново за периода 01.07.2023 г. – 30.09.2023 г.

Вносител: Пламен Дончев – ВрИД Кмет на Община Иваново

Докладна записка вх. №392/ 05.10.2023 г.

3. Вземане на решение за отдаване под наем на част от недвижими имоти – общинска собственост, находящи се в с. Пиргово и с. Мечка общ. Иваново, обл. Русе.

Вносител: Пламен Дончев – ВрИД Кмет на Община Иваново

 Докладна записка вх. №393/ 05.10.2023 г.

4. Избиране на временно изпълняващи длъжността кмет на кметство с. Щръклево и кмет на кметство с. Мечка.

Вносител: Пламен Дончев – ВрИД Кмет на Община Иваново

 Докладна записка вх. №394/ 05.10.2023 г.

5. Изменение на Бюджета на Община Иваново и списъка за капиталови разходи за 2023 г.

Вносител: Пламен Дончев – ВрИД Кмет на Община Иваново

 Докладна записка вх. №397/ 11.10.2023 г.

6. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

 Вносител: Мариян Драшков – Председател ОбС Иваново

 Докладна записка вх. № 398/ 12.10.2023 г.

7. Избор на временно изпълняващ длъжността кмет на Община Иваново.

 Вносител: Мариян Драшков – Председател ОбС Иваново

 Докладна записка вх. № 399/ 12.10.2023 г.

8. Изменение на Решение № 682 по Протокол № 62/28.09.2023 г. на Общински съвет Иваново.

 Вносител: Мариян Драшков – Председател ОбС Иваново

 Докладна записка вх. № 407/ 18.10.2023 г.

9. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№695

На основание чл. 21, ал. 1, т. 23 и ал. 2 във връзка с чл. 17, ал. 1, т. 3 и чл. 27, ал. 3 от Закона за местното самоуправление и месната администрация, Общински съвет Иваново РЕШИ:

**Приема** Информация за образованието в училищата и общинската детска градина на територията на община Иваново за 2023 г.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№696

На основание чл.21, ал.1, т.6 и ал.2, чл.27, ал.4 и ал.5 от ЗМСМА, във връзка с чл.8, ал.4 от Наредбата за командировките в страната, Общински съвет Иваново РЕШИ:

**Приема** Отчет за извършените разходи за командировки в страната на кмета на община Иваново за периода 01.07.2023 г.- 30.09.2023 г. в размер на 20.00 лв.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№697

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 14, ал. 7 от Закона за общинската собственост (ЗОС), чл. 68, ал. 1, във връзка с чл. 32, ал. 3 от Наредба № 10 за реда на придобиване, управление и разпореждане с имоти и вещи – общинска собственост (НРПУРИВОбС), чл. 13 от НБЦОСАПОбС и чл. 60, ал. 1 от АПК, Общински съвет Иваново РЕШИ:

**1. Дава съгласие** кмета на Община Иваново да сключи договор за отдаване под наем с „АПИМП - Д-Р ДОБРИНКА РАДОЕВА“ ЕООД с ЕИК 117670892, представлявано от д-р Добринка \*\*\*\*\*\*\*\* Радоева за предоставяне на лекарска помощ на населението на с. Пиргово с предмет: лекарски кабинет на първи етаж с площ от 13,50 кв. м., манипулационна с площ от 13,50 кв. м., чакалня (1/2 ид. части) – 12,50 кв. м. и санитарен възел (1/3 ид. ч.) с площ от 2,00 кв. м., представляващи части от недвижим имот – публична общинска собственост в сграда „Здравна служба“, със застроена площ от 165 кв. м., построена в парцел I в кв. 42 по регулационния план на с. Пиргово, общ. Иваново, обл. Русе, предмет на Акт за публична общинска собственост (АПОС) № 409/29.01.2001 г.

**2. Дава съгласие** кмета на Община Иваново да сключи договор за отдаване под наем с „АПИМП - Д-Р ДОБРИНКА РАДОЕВА“ ЕООД с ЕИК 117670892, представлявано от д-р Добринка \*\*\*\*\*\*\*\* Радоева за предоставяне на лекарска помощ на населението на с. Мечка с предмет: лекарски кабинет на първи етаж с площ от 21,50 кв. м., манипулационна с площ от 15,41 кв. м., чакалня (1/2 ид. части) – 9,05 кв. м., представляващи части от недвижим имот – частна общинска собственост в едноетажна обществено-обслужваща сграда със застроена площ 264,15 кв. м., построена в урегулиран поземлен имот (УПИ) XI-284, в кв. 26 по регулационния план на с. Мечка, общ. Иваново, обл. Русе, предмет на Акт за частна общинска собственост (АЧОС) № 2544/16.08.2023 г.

**3. Определя** първоначална месечна наемна цена, съгласно Наредба № 2 за базисните (начални) цени на обекти със стопанско и административно предназначение – общинска собственост:

**3. 1. За помещенията по т. 1** в размер на **79,80 лв. без ДДС или 95,76 лв.** **с включен ДДС**

**3.2. За помещенията по т. 2** в размер на **54,31 лв. без ДДС или 65,17 лв. с включен ДДС**

**4. Дава съгласие** да бъде допълнен Раздел III.А от Годишната програма за управление и разпореждане с имотите, собственост на Община Иваново за 2023 г.

**5.** **Определя** срока на договорите за наем на 10 години, считано от датата на подписването им.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№698

На основание чл. 21, ал.1, т.23 и ал. 2, чл. 42, ал. 8 и ал. 11 от ЗМСМА, във връзка чл. 60, ал. 1 от АПК, Общински съвет Иваново РЕШИ:

1. **Избира Благовеста \*\*\*\*\*\*\*\* Бянова** за временно изпълняващ длъжността кмет на кметство с. Щръклево, община Иваново, считано от 27.10.2023 г. до полагане на клетва от новоизбрания кмет. За времето, през което изпълнява длъжността кмет, определя на Благовеста \*\*\*\*\*\*\*\* Бянова, основна месечна заплата в размер на 1650,00 лв. (хиляда шестстотин и петдесет лева).
2. **Избира Деница \*\*\*\*\*\*\*\*\*\*\* Крумова** за временно изпълняващ длъжността кмет на кметство с. Мечка, община Иваново, считано от 27.10.2023 г. до полагане на клетва от новоизбрания кмет. За времето, през което изпълнява длъжността кмет, определя на Деница \*\*\*\*\*\*\*\*\*\*\* Крумова, основна месечна заплата в размер на 1100,00 лв. (хиляда и сто лева).

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№699

На основание чл. 21 ал. 1, т. 6 във връзка с чл. 27, ал. 4 и ал. 5 от Закона за местното самоуправление и местната администрация, чл. 124, ал. 1 и ал. 2 и чл. 127, ал. 1 от Закона за публичните финанси и чл. 60, ал. 1 от Административнопроцесуалния кодекс, Общински съвет Иваново РЕШИ:

**I. Извършва корекции по дейности и функции на Бюджета на Община Иваново за 2023 г., както следва:**

**1. Функция „Социално осигуряване, подпомагане и грижи“**

 Дейност 524 „Домашен социален патронаж“- с Пиргово

 § 1011 „Храна“ +2000 лв.

 § 5205 „Придобиване на стопански инвентар“ -2000 лв.

 Дейност 525 „Клубове на пенсионера, инвалида и други“- Кметство Сваленик

§1016 „Вода, горива и енергия“ +300 лв.

**2. Функция „Жилищно строителство, благоустройство, комунално стопанство и опазване на околното среда“**

Дейност 603 „Водоснабдяване и канализация“

§ 5206 „Изграждане на инфраструктурни обекти“

 +33400 лв.

 Дейност 619 „Други дейности по жилищното строителство, благоустройство и регионално развитие“ – с. Тръстеник

 § 5206 „Изграждане на инфраструктурни обекти“ +30000 лв.

 Дейност 629 „Други дейности по опазване на околната среда“- Кметство Сваленик

 §1016 „Вода, горива и енергия“ -300 лв.

 **3. Функция „Разходи некласифицирани в другите функции“**

§ 0098 Резерв - 63400 лв.

**II . Коригира списъка за капиталови разходи за 2023 г., както следва:**

|  |  |  |  |  |  |
| --- | --- | --- | --- | --- | --- |
| ДЕЙНОСТ | Наименование на обектите | Приет бюджет  | Коригиран бюджет | В т.ч. по източници на финансиране | Разлика |
| Целева субсидия | Преходен остатък | Други целевисредства | Собственисредства | Европейски ср-ва |
|  | **Функция „Социално осигуряване, подпомагане и грижи“** | **2000** | **0** |  |  |  | **2000** |  | **-2000** |
| 524 | „Хладилник/фризер ДСП- Пиргово | 2000 | 0 |  |  |  | 2000 |  | -2000 |
|  | **Функция „Жилищно строителство, благоустройство, комунално стопанство и опазване на околното среда“** | **1080** | **64480** |  |  |  | **64480** |  | **+63400** |
| 603 | „Изграждане на уличен водопровод и СВО по улица "Розова долина" за захранване на имот с идентификатор 84049.501.1376 в кв.63 в с. Щръклево, общ. Иваново“ | 1080 | 34480 |  |  |  | 34480 |  | +33400 |
| 619 | „Изграждане на детска площадка в с. Тръстеник“ | 0 | 30000 |  |  |  | 30000 |  | +30000 |

**III. Допуска предварително изпълнение на основание чл. 60, ал. 1 от Административнопроцесуалния кодекс.**

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№700

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Севгинар \*\*\*\*\*\*\*\* Даудова, с ЕГН \*\*\*\*\*\*\*\*\*\* и Недрет \*\*\*\*\*\*\* Даудов, с ЕГН \*\*\*\*\*\*\*\*\*\* в размер на 300 (триста) лева.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№701

На основание чл. 21, ал. 2, чл. 42, ал. 6, ал. 8 и ал. 11 от ЗМСМА и чл. 60, ал. 1 от АПК, Общински съвет Иваново РЕШИ:

**1. Избира за временно изпълняващ длъжността кмет на Община Иваново – Пламен Дончев Дончев – заместник-кмет на Община Иваново,** считано от 27.10.2023 г. до полагане на клетва от новоизбрания кмет на Община Иваново. За времето, през което изпълнява длъжността кмет, **определя** на Пламен Дончев Дончев, основна месечна заплата в размер на 2069,00 лв. (две хиляди и шестдесет и девет лева).

**2.** На основание чл.60, ал.1 от АПК **допуска предварително изпълнение** на решението**.**

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№702

На основание чл. 21, ал. 1, т. 23 и ал. 2 от ЗМСМА, във връзка с чл. 91, ал. 1 от АПК, Общински съвет Иваново РЕШИ:

**1. Изменя** т. 1 от Решение № 682 по Протокол № 62/28.09.2023 г. на Общински съвет Иваново, както следва:

Текстът „АПМП-ГП-МЕГАМЕД – Д-Р ГЕОРГИЕВ И СИЕ“ СД, ЕИК: 117533235 **да се чете** „Амбулатория за първична извънболнична медицинска помощ – групова практика - МЕГАМЕД“ ООД, ЕИК: 204500300.

**2.** В останалата си част Решение № 682 по Протокол № 62/ 28.09.2023 г. на Общински съвет Иваново не се променя.